Eesti Post just avas järgmise poe postipunkti Lääne-Virumaal, teatab postifirma.
Täna alustab tööd postkontor Muuga külas (Laekvere vald, Lääne-Virumaa). Kohalik kauplus osutab postiteenuseid Eesti Posti ja Aldar Trading OÜ vahel sõlmitud koostöölepingu alusel.
„Postipunkti asukoht on kaupluses ehk küla südames. Tänu kohaliku ettevõtja algatusele on selles külas postiteenuseid võimalik saada lausa kodu kõrvalt. Kohalikul rahval on mugav saada nii toidukaup kui ka kirjade ja pakkidega seonduv ühest kohast,“ ütles postiteenuste divisjoni juht Jaan Vainult.
Frantsiisikontoris võetakse vastu ja väljastatakse liht- ja tähtkirju, postipakke ning rahakaarte. Samuti saab tasuda makse, võetakse vastu perioodikatellimusi ning müüakse postmarke, postkaarte, ümbrikke ja pakkematerjale. Postiteenuseid osutatakse Muuga kaupluses E–R 9.00–18.00 ja L 9.00–14.00.
Eesti Postil on 21 frantsiisipostkontorit üle Eesti – Albus, Habajal, Kaaveres, Krabis, Kuimetsas, Laatres, Leevakul, Lokutal, Muugal, Neemel, Orus, Paides, Ruhnus, Rõudel, Suislepas, Treimanis, Triigis, Valgus, Varas, Viinistus ja Viisus. Käesoleval aastal on plaanis avada veel sama arv postiasutusi.
Eesti Postil on 396 postiasutust üle Eesti.